行知Interactive Entertainment - 完谷不化
type: channel
link: https://www.jurenguoji.cn/tag/%E5%AE%8C%E8%B0%B7%E4%B8%8D%E5%8C%96/
items: 傅青主女科完谷不化

傅青主女科完谷不化
type: item
date: 2024-02-19T18:50:05+08:00
description: 因產後勞倦傷脾，而運轉稽遲也，名飧泄；又飲食太過，脾胃 受傷，亦然，俗呼水谷痢是也。然產方三日內，塊未消化，此脾胃 衰弱，參、耆、朮未可遽加，且服生化湯加益智、香砂，少溫脾氣 ，侯塊消後，加參、耆、朮補氣，肉果、木香、砂仁、益智溫胃， 升麻、柴胡清胃氣，澤瀉、茯苓、陳皮以利水，為上策也。加味生化湯：治產後三日內完谷不化，塊未消者。川芎（一錢） 益智（一錢） 當歸（四錢）黑薑（四分） 炙草（四分） 桃仁（十粒）茯苓（一錢半）一本當歸作三錢，有棗一枚。參苓生化湯：治產後三日內塊已消，谷不化，胎前素弱患此症者。川芎（一錢） 當歸（二錢） 黑薑（四分）炙草（五分） 人參（二錢） 茯苓（一錢）白芍（一錢，炒） 益智（一錢，炒） 白朮（二錢，土炒）肉果（一個，制）瀉水多，加澤瀉、木通各八分；腹痛，加砂仁八分；渴，加麥 冬、五味子；寒瀉，加黑薑一錢，木香四分；食積，加神曲、麥芽 消飯麵，砂仁、山查消肉食。產後瀉痢日久，胃氣虛弱，完谷不化 ，宜溫助胃氣，六君子湯加木香四分，肉果一個（制）。 一本有蓮子八枚，去心，棗三枚